rejauldu/bengali-wikipedia huggingface dataset:
দাগ ক্রিয়েটিভ মিডিয়া (ডিসিএম ফিল্ম অ্যান্ড এন্টারটেইনমেন্ট নামেও পরিচিত) একটি ভারতীয় প্রযোজনা সংস্থা, যা ২০১০ সালে কলকাতায় প্রতিষ্ঠিত হয়।  প্রতিষ্ঠাতা রানা সরকার এই সংস্থার ব্যানারে বাংলা চলচ্চিত্র ও টেলিভিশন ধারাবাহিক প্রযোজনা করেন।   ইতিহাস দাগ ক্রিয়েটিভ মিডিয়া ২০১০ সালে প্রযোজক রানা সরকার-এর উদ্যোগে কলকাতায় প্রতিষ্ঠিত হয়। সংস্থাটি বাংলা চলচ্চিত্র ও টেলিভিশন শিল্পে কাজ করে। প্রারম্ভিক পর্যায়ে সংস্থাটি চলচ্চিত্র প্রযোজনায় মনোনিবেশ করে। তাদের প্রথম কয়েকটি উল্লেখযোগ্য চলচ্চিত্রের মধ্যে রয়েছে রঞ্জনা আমি আর আসব না (২০১১), আবার ব্যোমকেশ (২০১২) এবং চতুষ্কোণ (২০১৪)। এই সব চলচ্চিত্র সমালোচকদের প্রশংসা লাভ করে এবং দাগ ক্রিয়েটিভ মিডিয়া দর্শকদের কাছে পরিচিত হয়ে ওঠে।  পরবর্তীতে সংস্থাটি টেলিভিশন জগতে প্রবেশ করে এবং ব্যোমকেশ, মহাপ্রভু শ্রীচৈতন্য, আমি সিরাজের বেগম, ও জয় বাবা লোকনাথ সহ একাধিক জনপ্রিয় ধারাবাহিক নির্মাণ করে। চলচ্চিত্র  বছর শিরোনাম পরিচালকঅভিনয়শিল্পী টীকাসূত্র২০১০রঞ্জনা আমি আর আসব নাঅঞ্জন দত্তঅঞ্জন দত্ত, পার্ণো মিত্র৫৯তম জাতীয় চলচ্চিত্র পুরস্কার২০১২বেডরুমমৈনাক ভৌমিকরাহুল বন্দ্যোপাধ্যায়, আবীর চট্টোপাধ্যায়, পাওলি দাম, পার্ণো মিত্রআবার ব্যোমকেশঅঞ্জন দত্তআবীর চট্টোপাধ্যায়২০১৪চতুষ্কোণসৃজিত মুখোপাধ্যায়অপর্ণা সেন, চিরঞ্জিত চক্রবর্তীজাতিস্মরপ্রসেনজিৎ চট্টোপাধ্যায়২০১৫ব্ল্যাকরাজা চন্দসোহম চক্রবর্তী, বিদ্যা সিনহা মীম২০১৭চলচ্চিত্র সার্কাসমৈনাক ভৌমিকঅরিজিৎ ভূষণ বাগচী, কনীনিকা বন্দ্যোপাধ্যায়, ঋত্বিক চক্রবর্তী২০২৩মানবজমিনশ্রীজাতপরমব্রত চট্টোপাধ্যায়, প্রিয়াঙ্কা সরকার২০২৪বনবিবিরাজদীপ ঘোষপার্ণো মিত্র, দিব্যেন্দু ভট্টাচার্য২০২৫অঙ্ক কি কঠিনসৌরভ পালোধিপার্ণো মিত্রধূমকেতুকৌশিক গঙ্গোপাধ্যায়দেব, শুভশ্রী গঙ্গোপাধ্যায়লহো গৌরাঙ্গের নাম রেসৃজিত মুখোপাধ‍্যায়আসন্নপুং লিঙ্গ স্ত্রী লিঙ্গসুব্রত সেনপ্রিয়াঙ্কা সরকার, রাহুল বন্দ্যোপাধ্যায় টিভি ধারাবাহিক  বছর শিরোনামমাধ্যম পরিচালক টীকা২০১৮-১৯জয় বাবা লোকনাথজি বাংলাপ্রথম প্রতিশ্রুতিকালার্স বাংলাআমি সিরাজের বেগমস্টার জলসাতথাগত মুখোপাধ্যায়২০১৯খনার বচনকালার্স বাংলা তথ্যসূত্র  বহিঃসংযোগ        বিষয়শ্রেণী:২০১০-এ প্রতিষ্ঠিত কোম্পানি বিষয়শ্রেণী:ভারতের বিনোদনমূলক প্রতিষ্ঠান বিষয়শ্রেণী:ভারতের চলচ্চিত্র প্রযোজনা কোম্পানি বিষয়শ্রেণী:পশ্চিমবঙ্গের চলচ্চিত্র প্রযোজনা প্রতিষ্ঠান বিষয়শ্রেণী:কলকাতা ভিত্তিক কোম্পানি বিষয়শ্রেণী:২০১০-এ পশ্চিমবঙ্গে প্রতিষ্ঠিত বিষয়শ্রেণী:২০১০-এ প্রতিষ্ঠিত ভারতীয় কোম্পানি বিষয়শ্রেণী:২০১০-এ প্রতিষ্ঠিত গণমাধ্যম কোম্পানি
ডান|থাম্ব|250x250পিক্সেল|পঞ্জ নদীর মহাকাশ চিত্র পঞ্জ নদী () (; , پنج), (রাশিয়ান নাম "Пяндж" থেকে প্রাপ্ত) হল আমু দরিয়া র একটি উপনদী। নদীটি ১১২৫ কিলোমিটার দীর্ঘ এবং আফগানিস্তান-তাজিকিস্তান সীমান্তের একটি উল্লেখযোগ্য অংশ গঠন করে।  নদীটি কিলা-ই পঞ্জ গ্রামের নিকটবর্তী পামীর নদী এবং ওয়াখান নদীর মোহনা থেকে উৎসারিত। সেখান থেকে এটি পশ্চিমে প্রবাহিত হয়ে আফগানিস্তান এবং তাজিকিস্তানের সীমানা গঠন করে। তাজিকিস্তানের গোর্নো-বাদখেশান স্বায়ত্বশাসিত অঞ্চলের রাজধানী খরোগ শহরটি অতিক্রম করার পর এটি তার প্রধান উপনদী বার্তাং নদী থেকে জল সংগ্রহ করে।এরপর এটি দক্ষিণ-পশ্চিম দিকে প্রবাহিত হয়ে, ভখশ নদীতে যোগদান করে এবং মধ্য এশিয়ার সর্বশ্রেষ্ঠ নদী আমু দরিয়া গঠন করে। সোভিয়েত আমলে পঞ্জ এক অত্যন্ত গুরুত্বপূর্ণ ভূমিকা পালন করেছিল এবং ১৯৮০ এর দশকে আফগানিস্তানে সোভিয়েত সামরিক অভিযানের সময় একটি কৌশলগত নদী ছিল।   জল বন্টন চুক্তি  বাম|থাম্ব|267x267পিক্সেল|তাজিকিস্তান এবং আফগানিস্থান সীমান্তে কেভ্রনের কাছে পঞ্জ নদী থাম্ব|পঞ্জ নদী ১৯৪৬ সালে স্বাক্ষরিত সোভিয়েত ইউনিয়ন ও আফগানিস্তানের মধ্যে একটি জলচুক্তি অনুযায়ী, আফগানিস্তান বছরে ৯ মিলিয়ন ঘন মিটার জল আহরণের অনুমতি পায়। বর্তমানে এটি ২ মিলিয়ন ঘন মিটার জল ব্যবহার করে। পান্জ নদী বেসিন প্রকল্পের মতে আফগানিস্তান যদি নদী থেকে পুরো পরিমাণ জল উত্তোলন করে, তাহলে পরিবেশগত ক্ষতির আশ্ংকা করা যেতে পারে।   সেতু    আফগানিস্তান-তাজিকিস্তান সেতুঃ এই হাইওয়ে সেতুটি তাজিকিস্তান ও আফগানিস্তানের মাঝে নির্মিত হয়েছিল নিঝানি পঞ্জে। ২০০৬ সালের জানুয়ারিতে সেতুটির কাজ শুরু হয় এবং ২০০৭ সালের আগস্টে এটির কাজ সম্পন্ন হয়। মার্কিন যুক্তরাষ্ট্রের অর্থানুকূল্যে ৩৭ মিলিয়ন মার্কিন ডলার ব্যয় করে, ইটালিয়ান জেনারেল কনস্ট্রাকশন কোম্পানি রিজানি ইউ এস আর্মি কর্পস অব ইঞ্জিনিয়ার্সের মালিকানাধীন কর্তৃক সেতুটির নির্মাণকার্য সম্পন্ন হয়। এই সেতুটি এমন একটি বার্জকে প্রতিস্থাপন করে যা কেবলমাত্র দিনে ৬০ টি গাড়ি পরিবহন করতে পারত এবং বছরে বেশ কয়েকমাস নদিতে অতিরিক্ত স্রোতের কারণে, পণ্য পরিবহন বন্ধ থাকত। অন্যদিকে আর-এ-ডাব্লিউ-এ-র রিপোর্ট অনুযায়ী, এই সেতুটি, হেরোয়িন-বাণিজ্যের সুবিধা করে, আফগানিস্তানের অর্থনৈতিক উন্নতিকে ত্বরান্বিত করেছে।   ২০০৩ সালে খোরগ-এ অবস্থিত গুট নদীর মোহনাতে আরেকটি সেতু নির্মিত হয়েছিল।  আগা খান ডেভেলপমেন্ট নেটওয়ার্ক তাজিকিস্তান ও আফগানিস্তানের মধ্যে পাঞ্জ নদীর মধ্যে তিনটি সেতু নির্মাণের একটি প্রকল্পে জড়িত।.   এই সেতুর প্রথমটি আফগানিস্তানের দিকে ডেমোগানের সাথে তাজিক পার্শ্বে টেম সংযোগকারী। তাজিকিস্তানের রাষ্ট্রপতি ইমোমালি রাহমোভভ, আফগানিস্তানের উপরাষ্ট্রপতি হায়দাত আমিন আরশাল এবং হিস হাইনেস আগা খান নভেম্বর,২০০২এ আগা খান এই সেতুটির উদ্বোধন করেন।.  দ্বিতীয় সেতুটি উদ্বোধন হয় ২০০৪ সালের জুলাই মাসে, তাজিক-আফগান-মৈত্রী সেতু, যেটি নির্মিত হয়েছে দারোয়াজ-এ।  অক্টোবর, ২০০৬ এ খুলে দেওয়া হয় এই সেতুত্রয়ের তৃতীয়টি যেটির নাম ইশকাশিম সেতু.   তথ্যসূত্র    আরও দেখুন    আমু দরিয়া  বিষয়শ্রেণী:আন্তঃসীমান্ত নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:আফগানিস্তানের নদী বিষয়শ্রেণী:তাজিকিস্তানের নদী
বলরামপুর-রামানুজগঞ্জ জেলাটি ভারতের ছত্তিশগড় রাজ্যের একটি জেলা। জেলাটিকে ২০১২ সালের ১৭ই জানুয়ারী সরগুজা জেলার থেকে পৃথক করে আলাদা জেলার মর্যাদা দেওয়া হয়।  বলরামপুর-রামানুজগঞ্জ জেলা ছত্তিসগড় রাজ্যের উত্তর অংশে অবস্থিত।  রামনুজগঞ্জ বলরামপুর জেলার অন্যতম ঐতিহাসিক স্থান। এটি বলরামপুর জেলার সর্বাধিক জনবহুল শহর। রামানুজগঞ্জ ছত্তিশগড়- ঝাড়খণ্ড রাজ্যের সীমান্ত শহর। নিকটতম বিমানবন্দরগুলি হল রাঁচি এবং রায়পুর । নিকটতম রেলস্টেশনগুলি হল গড়ওয়া এবং অম্বিকাপুর । জেলাটি পূর্বদিকে ঝাড়খণ্ড রাজ্য দ্বারা উত্তরে উত্তরপ্রদেশ রাজ্য দ্বারা এবং পশ্চিমে মধ্যপ্রদেশ রাজ্য দ্বারা সীমাবদ্ধ। জেলার ৩৬% মানুষ তফসিলি উপজাতিভুক্ত।   পর্যটন    দীপাদিহ (প্রাচীন ভাস্কর্য)  রাকসগান্ডা ,  তাতাপানি (উষ্ণ প্রস্রবণ)   শিক্ষা  বলরামপুর-রামানুজগঞ্জ জেলার একমাত্র বিশ্ববিদ্যালয় সরগুজা বিশ্ববিদ্যালয়টি যা ২রা সেপ্টেম্বর, ২০০৮ সালে নির্মিত হয়েছিল।   জনমিতি  ২০১১ সালের আদমশুমারি অনুসারে জনসংখ্যার ৩২,৯২% জনগণ সরগুজিয়া ভাষায় ২৬,৪৩% জনগণ সাদ্রি ভাষায়, ১২,৩২% হিন্দি ভাষায়, ৮,৭৬% ভোজপুরি ভাষায়, ৭,৩৫% কুরুখ ভাষায়, ১.৮৪% কোরয়া ভাষায়, ১.৫৮% গোন্ডি এবং ১.৩৭% জনগণ বাংলা ভাষায় কথা বলেন।   প্রশাসন    তথ্যসূত্র     বিষয়শ্রেণী:ছত্তিশগড়ের জেলা বিষয়শ্রেণী:বলরামপুর রামানুজগঞ্জ জেলা
সূরা ইয়াসীন (আরবি ভাষায়: سورة يس‎) মুসলমানদের ধর্ম-গ্রন্থ আল-কুরআনের ৩৬ তম সূরা, এর আয়াত সংখ্যা ৮৩ এবং এর রূকুর সংখ্যা ৫। সূরাটি মক্কায় অবতীর্ণ হয়েছে। এক হাদিসে রাসূলে আকরাম(ﷺ) বলেন, এই সূরাকে কোরআনের হৃৎপিণ্ড বলা হয়।   নাম  এই সূরা ইয়াসীন নামে প্রসিদ্ধ। এক হাদীসে এ সূরাকে "আয়ীমা" বলা হয়েছে এবং অপর এক হাদীসে পাওয়া যে, তওরাতে এ সূরাকে "মুয়িম্মাহ" বলে উল্লেখিত রয়েছে। এই সূরার পাঠকের নাম "শরীফ" বলে বর্ণিত আছে। আর বলা হয়েছে যে, কেয়ামতের দিন এর সুপারিশ "রবীয়া" গোত্র তুলনায় অধিকসংখ্যাক লোকের জন্য কবুল হবে। এছাড়া বিভিন্ন রেওয়ায়েতে এর নাম "মুদাফিয়াও","কাযিয়া" বলে উল্লেখ রয়েছে।মারেফুল কোরআন , লেখকঃ হযরত মাওলানা মুফতী মুহাম্মাদ শাফী' , অনুবাদঃ মাওলানা মুহিউদ্দন খান, সূরা ইয়াসীন, পৃষ্ঠা- ১১২৬। সূরার প্রথম আয়াত থেকে নামকরণ করা হয়েছে।The Qur'an. A new translation by M.A.S. Abdel Haleem. Oxford University Press. 2004.   কুরআনের হৃৎপিণ্ড  ইমাম গযযালী এর মতে, এই সূরায় কেয়ামত ও হাশরের ব্যাপারে দীর্ঘ বর্ণনা থাকার কারণে একে কুরআনের হৃৎপিণ্ড বলা হয়েছে। সবকিছুর একটা হৃৎপিণ্ড আছে, এখান থেকে হৃদপিন্ডের ধারনাটি আসে এবং সূরা ইয়াসীন কোরআনের হৃৎপিণ্ড।Shirazi, Ayatullah Dastghaib. Heart of the Qur'an: A Commentary to al Yasin. Ansariyan Publications. Qum, The Islamic Republic of Iran. বলা হয়, "হৃৎপিণ্ড" এর অর্থ অনেক পাণ্ডিত্যপূর্ণ আলোচনার ভিত্তিতে করা হয়েছে। এটা কোরাআনের অপরিহার্য বিষয়বস্তুর প্রদর্শন করে, যেমন আল্লাহর সার্বভৌমত্ব; আল্লাহর সীমাহীন ক্ষমতার উদাহরণস্বরূপ হিসেবে তার সৃষ্টি, জান্নাত; বহু-ঈশ্বরবাদী এবং অবিশ্বাসীদের জন্য পুনরুত্থানের পরে তার চরম শাস্তি, এবং অবিশ্বাসীদের বিরুদ্ধে বিশ্বাসীদের সংগ্রাম; এবং অন্যদের মধ্যে মুমিনরা যে সঠিক পথের উপর ছিল তা পুনরায় নিশ্চিত করা।Sura Ya Sin. Ahlul Bayt Digital Islamic Library Project. al-islam.org সূরা ইয়াসীন তার প্রাণবস্ত এবং ছন্দযুক্ত আয়াতের সাথে একটি কার্যকর ও শক্তিশালী পদ্ধতিতে কুরআনের বার্তা প্রদর্শন করে।   ফযিলত  এই সূরা এক বার পাঠ করলে দশ বার পবিত্র কোরআন খতমের সওয়াব অর্জিত হবে। যদি কোন ব্যক্তি নিয়মিত সূরা ইয়াসীন পাঠ করে তবে তার জন্য বেহেশতের ৮টি দরজাই খোলা থাকবে। সে যে কোন দরজা দিয়ে বেহেশতে প্রবেশ করতে পারবে এবং কোন ব্যক্তি রাত্রে শোয়ার পূর্বে সূরা ইয়াসীন পাঠ করে রাত্রি যাপন করে তবে সকালে সে নিশ্পাপ অবস্থায় ঘুম হইতে জাগ্রত হবে। এমনকি শুধু পাঠ করলেই নয় এই সূরাটি শুনলেও অনেক সওয়াব।   তথ্যসূত্র    বহিঃসংযোগ   Surah Ya Sin (Complete text in Arabic with English and French translations)  Read Surat al-Yasin in arabic, english translation and transliteration  Learn Surah Yaseen on MountHira.com with Arabic অডিও, Arabic text, English translation and English transliteration of the Arabic text  The Noble Qur'an translation  Ya-Sin with English Translation and Audio  বিষয়শ্রেণী:সূরা
শেখ হিশাম-উদ-দ্বীন ছিলেন ভারতীয় উপমহাদেশের ইতিহাসের এক ব্যক্তিত্ব এবং সর্বভারতীয় মজলিস-এ-আহরার-উল-ইসলামের নেতা।  ভারত বিভাগের পরে তিনি রাজনীতি ছেড়ে মজলিস-ই-আহরার-ই-ইসলাম পাকিস্তানের প্রধান সৈয়দ আতা উল্লাহ শাহ বুখারীকে নিয়ে খতম-এ-নুবুওয়াত আন্দোলনের পক্ষে লড়াই চালিয়ে যান। ১৯৫৩ সালে তেহরিক-ই-খতমে নবুওয়াত আন্দোলনে তাঁর ভূমিকা ছিল। REPORT of THE COURT OF INQUIRY constituted under PUNJAB ACT II OF 1954 to enquire into the PUNJAB DISTURBANCES OF 1953 ১৯৫৮ সালে, আহরার আবার সংগঠিত হয়। এ সময় শেখ হিসাম-উদ্দিন মজলিস-এ-আহরার-ই-ইসলাম পাকিস্তানের সেক্রেটারি জেনারেল নির্বাচিত হয়েছিলেন।   তথ্যসূত্র   বিষয়শ্রেণী:ভারতীয় মুসলিম বিষয়শ্রেণী:ভারতের স্বাধীনতা আন্দোলন বিষয়শ্রেণী:মজলিসে আহরারে ইসলামের সভাপতি বিষয়শ্রেণী:মজলিসে আহরারে ইসলামের মহাসচিব
অজয় চক্রবর্তী (জন্ম ৮ ডিসেম্বর ১৯৪৩) ভারতের চতুর্দশ লোকসভার সদস্য ছিলেন। তিনি পশ্চিমবঙ্গের বসিরহাট কেন্দ্রের প্রতিনিধিত্ব করেন এবং ভারতের কমিউনিস্ট পার্টি (সিপিআই) রাজনৈতিক দলের সদস্য। তিনি টানা পাঁচবার বসিরহাট আসন থেকে জিতেছিলেন। ২০০৯ সালের লোকসভা নির্বাচনে তিনি একটি অপমানজনক পরাজয়ের সম্মুখীন হয়েছিলেন যখন তিনি বসিরহাট আসন থেকে তৃণমূল কংগ্রেস প্রার্থী এসকে নুরুল ইসলামের কাছে হেরেছিলেন।   বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৪৩-এ জন্ম বিষয়শ্রেণী:বসিরহাটের ব্যক্তি
শেহজাদ আহমেদ (  জন্ম ৫ই জুলাই ১৯৯১)espncricinfo.com Retrieved 4 February 2018. একজন ডেনিশ ক্রিকেটার যিনি ডেনমার্ক জাতীয় ক্রিকেট দল এবং ২০০৮ এবং ২০১১ সালের ডেনিশ চ্যাম্পিয়ন গ্লোস্ট্রুপ সিসির হয়ে খেলছেন। আহমেদ একজন ডানহাতি উদ্বোধনী ব্যাটসম্যান এবং উইকেটরক্ষক।  অনূর্ধ্ব-১৫, অনূর্ধ্ব-১৭ এবং অনূর্ধ্ব-১৯ স্তরে ডেনমার্কের প্রতিনিধিত্ব করে  আহমেদ ফিনল্যান্ডের বিরুদ্ধে ২০১১ নর্ডিক কাপে জাতীয় দলের হয়ে তার পূর্ণ আত্মপ্রকাশ করেন। ফিনল্যান্ড দলের বিপক্ষে ৯৯ রানের জয়ে তিনি ৫২ রান করেন। সেই বছরের শেষের দিকে, জার্সি এবং গার্নসিতে অনুষ্ঠিত ইউরোপীয় টি-টোয়েন্টি  চ্যাম্পিয়নশিপ ডিভিশন ওয়ানে ডেনমার্কের হয়ে খেলার জন্য নির্বাচিত হন। তিনি কিছু গুরুত্বপূর্ণ ইনিংস খেলেন, বিশেষ করে গুর্নসির বিরুদ্ধে গুরুত্বপূর্ণ সেমিফাইনাল ম্যাচে, যেখানে তিনি ডেনমার্কের প্রাথমিক ১৩৬ রানের মধ্যে ৪০ রান করেছিলেন যা জয় এবং পরের বছরের আইসিসি বিশ্ব টি-টোয়েন্টি বাছাইপর্বের জন্য টিকিট নিশ্চিত করেছিল।  ২০১২ সালের মার্চ মাসে, ডেনমার্ক সংযুক্ত আরব আমিরাতে বিশ্ব টি-টোয়েন্টি বাছাইপর্বে অংশ নেয়, ইউরোপীয় টি-টোয়েন্টি চ্যাম্পিয়নশিপ জিতে ইভেন্টের জন্য যোগ্যতা অর্জন করে। আহমেদকে বাছাইপর্বের জন্য ডেনমার্কের চৌদ্দ সদস্যের দলে নির্বাচিত করা হয়, শারজাহ ক্রিকেট অ্যাসোসিয়েশন স্টেডিয়ামে বারমুডার বিপক্ষে তার টি-টোয়েন্টি অভিষেক হয়। প্রতিযোগিতা চলাকালীন তিনি আরও চারটি খেলায় অংশ নেন, যার মধ্যে শেষটি হংকংয়ের বিপক্ষে হয়েছিল, 7.60 গড়ে ১১ এর উচ্চ স্কোর সহ মোট ৩৮ রান করেন   আগস্ট ২০১১ সালে, মালয়েশিয়ায় বিশ্ব ক্রিকেট লীগ ডিভিশন ফোর- এর জন্য ডেনমার্কের চৌদ্দ সদস্যের দলে তাকে নির্বাচিত করা হয়।  ২০১২ সালের ডিসেম্বরে, অনুশীলনের সময় তার বাম হাঁটুতে একটি গুরুতর এসিএল ইনজুরি হয়েছিল এবং ২০১৩ মৌসুম থেকে বাদ পড়েছিলেন। তিনি জানুয়ারী ২০১৩ সালে ACL এর পুনর্গঠন করেন এবং বর্তমানে আছেন একটি পুনর্বাসন প্রোগ্রাম করছেন।   তথ্যসূত্র    বহিঃসংযোগ    ইএসপিএনক্রিকইনফোতে শেহজাদ আহমেদ  ক্রিকেট আর্কাইভে শেহজাদ আহমেদ  ক্রিকেট.ডিকে -তে শেহজাদ আহমেদ আহত হয়েছেন   বিষয়শ্রেণী:ডেনীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
স্নেহাশীষ চণ্ডীদাস গাঙ্গুলী (জন্ম ১১ জুন ১৯৬৫) একজন প্রাক্তন ভারতীয় প্রথম-শ্রেণীর ক্রিকেটার এবং ক্রিকেট অ্যাসোসিয়েশন অফ বেঙ্গল -এর সভাপতি। যদিও তিনি তার ছোট ভাই সৌরভ গাঙ্গুলীর মতো আন্তর্জাতিক ক্রিকেট খেলেননি, তবে স্নেহাশিশের বাংলার সাথে একটি কেরিয়ার ছিল যা দশ বছর বিস্তৃত ছিল। ক্রিকেট থেকে অবসর নেওয়ার পর, তিনি তার পরিবারের মুদ্রণ ব্যবসায় মনোযোগ দেন। গত ১৫ বছরে, গাঙ্গুলি এন কে গোসাইন প্রিন্টার্স নিয়েছে এবং এটিকে এই অঞ্চলের অন্যতম বিখ্যাত মুদ্রণ সংস্থায় পরিণত করেছে। তিনি লাক্সের পরিচালনা পর্ষদের সদস্যও। ১৯৯৫ সালে, গাঙ্গুলী মোহিনিয়াতাম নৃত্যশিল্পী মোম গাঙ্গুলীকে বিয়ে করেন। এই দম্পতির ১৯৯৮ সালে স্নেহা নামে একটি কন্যা সন্তান হয়েছিল। তিনি ২০২২ সালের অক্টোবরে ক্রিকেট অ্যাসোসিয়েশন অফ বেঙ্গল এর সভাপতি হন।   তথ্যসূত্র   বিষয়শ্রেণী:বেঙ্গল ক্রিকেট অ্যাসোসিয়েশনের সভাপতি বিষয়শ্রেণী:ভারতীয় ক্রিকেট প্রশাসক বিষয়শ্রেণী:বাঙালি ক্রিকেটার বিষয়শ্রেণী:পূর্বাঞ্চলের ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:কলকাতা থেকে আগত ক্রিকেটার
থাম্ব|অ্যাপোলো ১৬-এর লুনার ল্যান্ডার, চাঁদে অবতরণকারী একটি ল্যান্ডারের উদাহরণ।  ল্যান্ডার () বলতে পৃথিবী ব্যতীত অন্যান্য জ্যোতির্বৈজ্ঞানিক বস্তুর উপর অবতরণ করতে সক্ষম এমন মহাকাশযানকে বোঝায়। যেখানে ইমপ্যাক্টর কোনো জ্যোতির্বৈজ্ঞানিক বস্তুর উপর তীব্র বেগে আছড়ে পড়ে, যার ফলে বস্তুটির উপর পড়ার পর মহাকাশযানটি ধ্বংসপ্রাপ্ত হয়, সেখানে ল্যান্ডার তুলনায় মন্দিত বেগে কোনো জ্যোতির্বৈজ্ঞানিক বস্তুর উপর অবতরণ করে, এবং এর পরেও মহাকাশযানটি সক্রিয় থাকে।  বায়ুমণ্ডল উপস্থিত এমন জ্যোতির্বৈজ্ঞানিক বস্তুর ক্ষেত্রে বায়ুমণ্ডলীয় প্রবেশের পর অবতরণ সম্পন্ন করা হয়। এক্ষেত্রে কম প্রান্তিক বেগ বজায় রাখার জন্য ল্যান্ডারটিকে প্যারাশুট ব্যবহার করতে পারে। কিছুক্ষেত্রে অবতরণের সময় ল্যান্ডারের বেগ জন্য ছোট অবতরণ রকেট ব্যবহার করা হয়। ল্যান্ডারের অবতরণ সাধারণত নিয়ন্ত্রিতভাবে হয় এবং ল্যান্ডিং গিয়ারের মাধ্যমে ল্যান্ডারকে কোনো জ্যোতির্বৈজ্ঞানিক বস্তুর উপর স্থাপন করা হয়। কিছু ল্যান্ডার (যেমন লুনা ৯ ও মার্স পাথফাইন্ডার) অবতরণের জন্য ল্যান্ডিং গিয়ারের পরিবর্তে প্রসারিত এয়ারব্যাগ ব্যবহার করা হয়েছে।   জ্যোতির্বৈজ্ঞানিক বস্তু অনুযায়ী   চাঁদ    আরও দেখুন   চাঁদে কৃত্রিম বস্তুসমূহের তালিকা  মঙ্গল গ্রহে কৃত্রিম বস্তুসমূহের তালিকা  শুক্র গ্রহে কৃত্রিম বস্তুসমূহের তালিকা   তথ্যসূত্র    বহিঃসংযোগ   বিষয়শ্রেণী:মহাকাশযান
ব্যাকল্যাশ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ইসিডাব্লিউয়ের জন্য প্রযোজনা করেছে।https://www.onlineworldofwrestling.com/results/wweppv/backlash07.html এটি ব্যাকল্যাশ কালানুক্রমিকের অধীনে প্রচারিত অষ্টম অনুষ্ঠান ছিল। এই অনুষ্ঠানটি ২০০৭ সালের ২৯শে এপ্রিল তারিখে মার্কিন যুক্তরাষ্ট্রের জর্জিয়ার আটলান্টার ফিলিপস এরিনায় অনুষ্ঠিত হয়েছে; যা ২০০২ সালের রয়্যাল রাম্বলের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে জন সিনা ডাব্লিউডাব্লিউই চ্যাম্পিয়নশিপ ম্যাচে র‍্যান্ডি অরটন, এজ ও শন মাইকেলসকে পরাজিত করেছে। অন্যান্য শীর্ষস্থানীয় ম্যাচে, মিস্টার ম্যাকম্যান, শেন ম্যাকম্যান ও উমাগা ইসিডাব্লিউ ওয়ার্ল্ড চ্যাম্পিয়নশিপের জন্য আয়োজিত হ্যান্ডিক্যাপ ম্যাচে ববি লাশলিকে এবং ডাব্লিউডাব্লিউই ওয়ার্ল্ড ট্যাগ টিম চ্যাম্পিয়নশিপ ম্যাচে দ্য হার্ডিজ ল্যান্স ক্যাড ও ট্রেভর মারডককে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র, স্ম্যাকডাউন এবং ইসিডাব্লিউ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র, স্ম্যাকডাউন এবং ইসিডাব্লিউতে প্রদর্শন করা হয়েছে।  পটভূমি ব্যাকল্যাশ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো ব্যাকল্যাশ অনুষ্ঠিত হয়েছে।  ২০০৭ সালের এই অনুষ্ঠানটি ব্যাকল্যাশ কালানুক্রমিকের অষ্টম অনুষ্ঠান ছিল, যা ২৯শে এপ্রিল তারিখে মার্কিন যুক্তরাষ্ট্রের জর্জিয়ার আটলান্টার ফিলিপস এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৭ ব্যাকল্যাশ বিষয়শ্রেণী:এপ্রিল ২০০৭-এ মার্কিন যুক্তরাষ্ট্রে ঘটনা বিষয়শ্রেণী:২০০৭-এ জর্জিয়া বিষয়শ্রেণী:জর্জিয়ায় ঘটনা বিষয়শ্রেণী:আটলান্টায় পেশাদার কুস্তি
কাজী শেখ রেয়াজউদ্দীন আহমদ (১৮৮২ - ১৯৭২) হলেন বাংলাদেশের একজন প্রখ্যাত সাহিত্যিক ও সমাজ সেবক। তিনি বাংলা একাডেমির একজন “সন্মানিত ফেলো” ছিলেন।   জন্ম ও পারিবারিক পরিচিতি  শেখ রেয়াজউদ্দীন আহমদ ১৮৮২ সালে লালমনিরহাট জেলার কালীগঞ্জ উপজেলার দলগ্রাম ইউনিয়নের শ্রীখাতা গ্রামে জন্মগ্রহণ করেন। তার পিতার নাম হাজী শেখ মুহম্মদ জয়েন উল্লাহ এবং মাতার নাম ফুল বিবি এবং পিতামহ শেখ আলী মামুদ পাটোয়ারী।। তাঁর পূর্বপুরুষ ইসলাম প্রচারের উদ্দেশ্যেআরব থেকে এসে দলগ্রামে স্থায়ীভাবে বসবাস শুরু করেন।   শিক্ষাজীবন  শেখ রেয়াজ উদ্দিনের বাল্য শিক্ষা শুরু হয় কাকিনায়, কবি শেখ ফজলল করিমের বাড়ীতে পাঞ্জাবী মাওলানা আব্দুল লতিফের কাছে। এখানে তিনি আরবী ও ফারসী শিক্ষা লাভ করেন এবং কাকিনার মহিমারঞ্জন মাইনর স্কুলে ভর্তি হন। এখান থেকেই তিনি প্রাথমিক ও মাইনর পরীক্ষা পাস করেন। অত্যন্ত মেধাবী শেখ রেয়াজ উদ্দিন মাইনর পরীক্ষায় রাজশাহী বিভাগ থেকে সে আমলে প্রথম স্থান অধিকার করেন। মাইনর পরীক্ষায় এরুপ বিরল কৃতিত্বের পর সপ্তম শ্রেণীতে তাকে রংপুর জিলা স্কুলে ভর্তি করানো হয়। এখানে দশম শ্রেণী পর্যন্ত অধ্যয়নের পর এন্ট্রান্স পরীক্ষায় অংশগ্রহণের জন্য কোলকাতা গমন করেন। ১৯০৩ সালে কোলকাতার হেয়ার স্কুল কেন্দ্রে পরীক্ষায় অংশগ্রহণের সময় হঠাত অসুস্থ হয়ে পড়লে পরীক্ষা অসমাপ্ত রেখেই বাড়ী ফিরতে বাধ্য হন।   কর্মজীবন  তিনি তুষভান্ডার এম-ই স্কুলে শিক্ষকতা করতেন। পরবর্তীতে তিনি দলগ্রাম দ্বি-মুখী উচ্চ বিদ্যালয় প্রতিষ্ঠা করে সেখানেও শিক্ষকতা করেন।১৯১০ সালে রেয়াজউদ্দীন তুষভান্ডার এম ই স্কুলে সেকেন্ড মাস্টার হিসেবে যোগদান করেন। আট বছর পরে এ চাকরি ছেড়ে তিনি ম্যারেজ রেজিস্ট্রারের চাকরি নেন এবং একই সঙ্গে সমাজসেবায় আত্মনিয়োগ করেন।   তিনি এক নাগাড়ে বারো বছর ইউনিয়ন বোর্ডের চেয়ারম্যান এবং ছয় বছর লোকাল বোর্ডের সদস্য ছিলেন। সমাজের উন্নয়নের জন্য তিনি একাধিক শিক্ষা প্রতিষ্ঠান ও দাতব্য চিকিৎসালয় প্রতিষ্ঠা করেন।   মৃত্যু  শেখ রেয়াজউদ্দিন আহমেদ ১৯৭২ সালের ২৫ জুন মৃত্যুবরণ করেন।   সাহিত্য-কর্ম  তার বিখ্যাত সাহিত্য-কর্ম হলো “আরব জাতির ইতিহাস”, যা মূলতঃ 'হিস্ট্রি অব সারাসিনস'-এর বঙ্গানুবাদ।  তাঁর রচিত গ্ৰন্থ: ‘সচিত্র আরবজাতির ইতিহাস’ (৩ খণ্ড), ‘ইসলাম প্রচারের ইতিহাস’ (অনুবাদ), ‘জীবহত্যা ও গো-কোর্বানী’ ,‘মালেকা’ (উপন্যাস ) প্রভৃতি। তিনি স্যার সৈয়দের সুবৃহৎ জীবনীও রচনা করেছিলেন।   পুরস্কার ও সম্মাননা  সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ তাকে “সম্মানসূচক ফেলোশিপ” প্রদান করে।   আরও দেখুন   দলগ্রাম দ্বি-মুখী উচ্চ বিদ্যালয়;  বাংলা একাডেমির সম্মানসূচক ফেলোশিপপ্রাপ্তগণের তালিকা।   তথ্যসূত্র    বহিঃসংযোগ   কাজী শেখ রেয়াজউদ্দীন আহমদ  - জাতীয় তথ্য বাতায়ন হতে সংকলিত নিবন্ধ।  শেখ রেয়াজউদ্দীন আহমদ - বাংলাপিডিয়া হতে সংকলিত নিবন্ধ।  বিষয়শ্রেণী:১৮৮২-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:বাংলা একাডেমির সম্মানিত ফেলো বিষয়শ্রেণী:লালমনিরহাট জেলার ব্যক্তি] বিষয়শ্রেণী:রংপুর জিলা স্কুলের প্রাক্তন শিক্ষার্থী
বাংলাদেশ ফার্মেসী কাউন্সিল (সংক্ষেপে: পিসিবি) হচ্ছে বাংলাদেশর স্বাস্থ্য ও পরিবার কল্যাণ মন্ত্রণালয়র অধীনে ফার্মেসী শিক্ষা ও পেশার নিয়ন্ত্রক সংস্থা হিসাবে কর্মকাণ্ড পরিচালনার জন্যে গঠিত প্রতিষ্ঠান। বাংলাদেশের যেকোনো প্রান্তে ঔষধ বিক্রি করার অনুমতি পেতে হলে সর্বাগ্রে এখানে থেকে একটি নির্দিষ্ট প্রশিক্ষণ নিতে হয় বাধ্যতামূলকভাবে এবং এরপর নিবন্ধন সম্পন্ন করলেই কেবল ঔষধ বিক্রয় করার অনুমতি পাওয়া যায়।   ইতিহাস  ১৯৭৬ সালে স্বাস্থ্য কল্যাণ মন্ত্রণালয়ের (স্বাস্থ্য ও পরিবার কল্যাণ মন্ত্রণালয় (বাংলাদেশ)) স্বাস্থ্য সেবা বিভাগের পৃথক অংশ হিসাবে বাংলাদেশ ফার্মেসী কাউন্সিল প্রতিষ্ঠিত হয় যা পরবর্তীতে ফার্মাসী আইন ২০১৩ নামে পুনর্গঠিত হয়।   লক্ষ্য ও উদ্দেশ্য  এই প্রতিষ্ঠানের লক্ষ্য হিসাবে বলা হয়েছে -  ফার্মেসি শিক্ষা পরিচালিত হয় এরূপ সরকারি ও বেসরকারি শিক্ষা প্রতিষ্ঠানসমূহে সুশাসন ও ব্যবস্থাপনা উন্নয়নের মাধ্যমে উচ্চশিক্ষা ও উদ্ভাবনী গবেষণায় উৎকর্ষ অর্জন, স্থায়ী আর্থ-সামাজিক উন্নয়ন ও জ্ঞান ভিত্তিক অর্থনীতি গড়ে তুলতে বিশ্ববিদ্যালয় ও ইনস্টিটিউট অব হেল্থ টেকনোলজিসমূহকে সার্বিক সুবিধা প্রদান নিশ্চিত করা।   কার্যসূচী  এই প্রতিষ্ঠানটি নিম্নলিখিত বিষয়াবলীকে সামনে রেখে তার কর্মকান্য পরিচালনা করে থাকে  -   ফার্মেসি শিক্ষা প্রতিষ্ঠানের শিক্ষা কার্যক্রম এবং বাংলাদেশে উচ্চস্তরের ফার্মেসি শিক্ষা সংক্রান্ত কৌশলগত পরিকল্পনা প্রণয়ন।  স্থায়ী আর্থ-সামাজিক উন্নয়নের জন্য ফার্মেসি শিক্ষা পরিচালিত হয় এরূপ সরকারি ও বেসরকারি শিক্ষা প্রতিষ্ঠানসমূহে শিক্ষা কার্যক্রমের প্রাসংঙ্গিক বিষয়াদির গুণগত মানোন্নয়নের লক্ষ্যে নীতিমালা প্রণয়ন করা।  বিশ্ববিদ্যালয়গুলোতে উদীয়মান ফার্মাসিউটিক্যাল প্রযুক্তি নিশ্চিতকরণ এবং উদ্ভাবনী গবেষণার জন্য অবকাঠামো প্রতিষ্ঠার লক্ষ্যে নীতিমালা প্রণয়ন করা।   জাতীয় উন্নয়নের লক্ষ্যে বিশ্ববিদ্যালয় এবং ঔষধ শিল্প প্রতিষ্ঠানের মধ্যে পারস্পারিক যোগাযোগ স্থাপনে উৎসাহিতকরণ।   বাংলাদেশে চিকিৎসা ক্ষেত্রে ফার্মেসি পেশার বিস্তার ও গুণগত মানোন্নয়নের লক্ষ্যে নীতিমালা প্রণয়ন করা।   জনস্বাস্থ্যে ভূমিকা  বাংলাদেশে প্রচলিত নিয়ম অনুসারে, দেশের যে কোনো প্রান্তে যেকোনো ধরনের ওষুধের দোকান স্থাপনের জন্য ঔষধ প্রশাসন অধিদপ্তর থেকে ড্রাগ লাইসেন্স এবং বাংলাদেশ ফার্মেসী কাউন্সিল থেকে ফার্মাসিস্ট কোর্স সম্পন্ন করার সার্টিফিকেট থাকা বাধ্যতামূলক।   কোর্স পরিচালনা ও সনদ  পিসিবি থেকে মোট তিন ধরনের কোর্স পরিচালিত হয়; স্নাতক পর্যায়ের জন্য প্রদান করা হয় ক্যাটাগরি এ, এক হতে তিন বছর মেয়াদী ডিপ্লোমা সার্টিফিকেট কোর্সের জন্য প্রদান করা হয় ক্যাটাগরি বি এবং তিন মাস মেয়াদি কোর্সের জন্য প্রদান করা হয় ক্যাটাগরি সি। বাংলাদেশ ফার্মেসী কাউন্সিল দেশের বিভিন্ন শিক্ষা প্রতিষ্ঠান হতে ফার্মেসীতে বিভিন্ন ধরনের প্রশিক্ষণ ও শিক্ষা সমাপ্ত করার পরে সনদ প্রদাণ করে থাকে। কয়েক বছর পূর্বেও এই প্রতিষ্ঠানটি দেশের বিভিন্ন বিশ্ববিদ্যালয় হতে উত্তীর্ণ স্নাতকদেরকেও পরীক্ষায় উত্তীর্ণের ভিত্তিতে সনদ দিতো যা পরবর্তীতে আইনের বরখেলাপ হওয়ায় পরীক্ষা ছাড়াই দেয়ার বিধান চালু করা হয়েছে বর্তমানে।   আরও দেখুন   ঔষধ প্রশাসন অধিদপ্তর।   তথ্যসূত্র   বহিঃসংযোগ    বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর বিষয়শ্রেণী:১৯৭৬-এ বাংলাদেশে প্রতিষ্ঠিত বিষয়শ্রেণী:১৯৭৬-এ প্রতিষ্ঠিত সরকারি সংস্থা
রাজনীতিবিদগণ বাংলাদেশী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৮ সালে (ফাল্গুন, ১৪০৪ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই বইয়ের প্রচ্ছদ নকশা করেছেন সমর মজুমদার।  সারাংশ বি. দ্র. সারাংশটি বইয়ের ফ্ল্যাপ থেকে নেওয়া  রাজনীতিবিদগণ মূলত রাজনৈতিক বাস্তবতার বর্ণনা-বিবরণের রূপক কিংবা প্রতীকী উপাখ্যান। এখানে বাংলাদেশের তৎকালীন প্রচলিত রাজনৈতিক পরিস্থিতি নিয়ে ব্যঙ্গপরিহাস করা হয়েছে। এই উপন্যাসে আজাদ বাংলা চলিত-সাধু, আঞ্চলিক, ইংরেজি ভাষার ব্যবহারে এক অসহনীয় মিশ্রণ ঘটিয়েছেন। একে তিনি দাবি করেন রাজনীতিবিদদের মুখের ভাষা হিসেবে।  আরো দেখুন  হুমায়ুন আজাদের গ্রন্থতালিকা  তথ্যসূত্র  বহিঃসংযোগ  বিষয়শ্রেণী:১৯৯৮-এর উপন্যাস বিষয়শ্রেণী:১৯শ শতাব্দীর উপন্যাস বিষয়শ্রেণী:১৯৯৮-এর বাংলাদেশী উপন্যাস বিষয়শ্রেণী:হুমায়ুন আজাদের উপন্যাস বিষয়শ্রেণী:রাজনীতিবিদ সম্পর্কিত উপন্যাস বিষয়শ্রেণী:সমর মজুমদারের প্রচ্ছদ শিল্প সহ বই বিষয়শ্রেণী:আগামী প্রকাশনীর বই বিষয়শ্রেণী:বাংলাদেশী রাজনৈতিক উপন্যাস